《为张西畴题马》
明代·俞泰

三花骏分妙无匹，展图知是韩郎笔。胡尘不惊边塞清，饱食天闲安且逸。

彷佛委尾风萧骚，绝群如见玉逍遥。锦鞯金络新妆束，归来漠北收天骄。

病眼摩挲增太息，圣皇御极神马出。疆场不试圉人閒，长伴将军老空枥。

作者简介：（?—1531）明常州府无锡人，字国昌，号正斋。弘治十五年进士，授南京吏科给事中，历官山东参政，嘉靖二年致仕，隐居芳洲，十年卒。好绘事，喜诗篇。有《芳洲漫兴集》。